Diari Oficial de la Generalitat Valenciana


Sumari del DOGV 8121, del 06-09-2017 (2017/7617)

Informe ambiental territorial estratègic de la modificació puntual número 75 del Pla general municipal d'ordenació urbana.
--------------------------------------------------------------------------------------------------------------------------

### Dades del document

Número de DOGV
:   8121

Data del DOGV
:   06-09-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/7617


Data del document
:   28-08-2017

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * pla d'urbanisme
    * administració local

Informe ambiental territorial estratègic de la modificació puntual número 75 del Pla general municipal d'ordenació urbana. [2017/7617]  
La Junta de Govern Local, en sessió celebrada el dia 8 d'agost de 2017, va adoptar, entre altres, l'acord següent:  
«7.1. Planejament 15756/2016. Informe ambiental i territorial estratègic: modificació puntual número 75 del Pla general municipal d'ordenació urbana (PGMOU).  
  
Informe ambiental i territorial estratègic  
Títol: Modificació puntual número 75 del PGMOU.  
Promotor: Regidoria d'Urbanisme.  
Òrgan ambiental: Junta de Govern Local.  
Autoritat substantiva: Ple.  
Localització: plaça del Tinent Linares, número 24, Orihuela.  
Número d'expedient: 15615/2016.  
  
Per a la tramitació d'aquesta modificació puntual del Pla general, s'ha tingut en compte la Guia d'avaluació ambiental per òrgan ambiental municipal, elaborada per la Direcció General de Medi Natural i Avaluació Ambiental i la Direcció General d'Ordenació del Territori, Urbanisme i Paisatge, amb motiu de tractar-se d'un instrument de planejament que afecta únicament i exclusivament l'ordenació detallada del sòl urbà i, per tant, subsumible en l'article 48.c.1 de la Llei d'ordenació del territori, urbanisme i paisatge (LOTUP).  
  
  
Antecedents  
I. Documentació presentada  
1. Consten en l'expedient admesos a tràmit els següents documents presentats per Reyes García Meseguer:  
Registre d'entrada 21965, de 3 de juny de 2016; presenta projecte relatiu a modificació puntual Pla especial d'ordenació i protecció del centre històric d'Orihuela (PEOPCHO) consistent en la modificació del número de plantes permeses en edifici racionalista siti en el carrer José María Sarget, Ramón y Cajal i plaça del Tinent Linares, número 24.  
  
Registre d'entrada 2559, de 31 de gener de 2017, document inicial estratègic, sol·licitant inici del tràmit d'avaluació ambiental i territorial estratègica pel procediment simplificat.  
2. En relació amb la suficiència formal de la documentació presentada, s'emeten els següents informes tècnics:  
Informe d'1 de juny de 2017 de l'arquitecta municipal, Verónica Godoy García, que constata la suficiència tècnica del document Modificació puntual PEOPCHO consistent en modificació del número de plantes permeses en edifici racionalista en els termes següents:  
?Amb data 21 de desembre de 2016, l'arquitecta municipal, Pilar Manresa, va emetre un informe que literalment diu:  
?Que a fi de tramitar la modificació proposada, el format i el contingut de la documentació ha de ser la corresponent a la modificació del pla especial les determinacions de la qual s'alteren i que han de reflectir-se en el plànol d'ordenació i fitxa parcel·lària; contindran les dades correctes relatives als existents vigents després de la modificació puntual número 74 referida al mateix edifici i els que es proposen actualment.  
  
No obstant això, atés que compta amb un informe favorable per part de la Conselleria de Cultura, i una vegada presentada la referida documentació, no s'observa inconvenient en què es procedisca a la seua tramitació i aprovació si és el cas?.  
Amb data 11 de gener de 2017 es presenta pla d'ordenació i fitxa; canvia la limitació del número de plantes que apareixen en la fitxa de III (1/2/0) a la resultant III (1/2/1) així com el soterrani amb ús aparcaments.  
Segons l'apartat d de l'article 42, Catàleg de proteccions i plans especials, de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, la fitxa individualitzada de cada element haurà de ser d'acord amb el format i les indicacions continguts en l'annex VI d'aquesta llei. La tècnica que subscriu recomanaria que el format s'adequara al que fixa la aquesta llei.  
Amb data 31 de gener de 2017, es presenta el document inicial estratègic per a la sol·licitud del tràmit d'avaluació ambiental i territorial estratègica pel procediment simplificat, com determina l'article 50 de la LOTUP.  
L'edifici es troba catalogat amb grau de protecció parcial, després de la modificació puntual número 74, consistent en la modificació del grau de protecció del dit immoble i reconstrucció d'acord amb els termes de la dita modificació després de la seua aprovació definitiva.  
L'edifici està inclòs en el Catàleg d'immobles protegits, fitxa 6/49/03 (full/illa/parcel·la).  
L'immoble es troba afectat per l'àmbit del BIC A-8, església catedral de Sant Salvador, segons el plànol 02 del PEOPCHO. Segons l'article 23.4 del PEOPCHO, referent a les intervencions en àrees de defensa dels BIC, la Direcció General de Patrimoni Artístic assumirà la responsabilitat tècnica d'interpretació de les condicions, limitacions, garanties i aplicació de les mesures adequades per a la protecció i la conservació de l'immoble.  
Segons el capítol 2 del PEOPCHO, Ordenança especial sobre protecció arqueològica, es considera àrea d'especial protecció arqueològica tot l'àmbit del centre històric.  
Segons l'article 117 del PEOPCHO, el Servei Arqueològic Municipal de la Ciutat d'Orihuela és l'encarregat de protegir i conservar les restes arqueològiques que apareguen i el responsable dels treballs arqueològics que es realitzen dins del centre històric.  
La modificació presentada consisteix en augment del número de plantes permeses en el PEOPCHO i, per tant, un augment de l'edificabilitat permesa. La modificació proposada altera el catàleg de béns protegits.  
Amb data 27 de setembre de 2016 es va emetre un informe favorable per la Direcció General de Cultura i Patrimoni de la Generalitat Valenciana.  
La tècnic que subscriu no troba inconvenient en què es continue amb la tramitació de l'expedient, sense perjuí dels informes sectorials que se li apliquen?.  
Informe de 5 de juny de 2017, de l'arquitecta municipal, Verónica Godoy García, sobre el document inicial estratègic que literalment és com segueix:  
?S'acompanya el pertinent document inicial estratègic, com determina l'article 50.1 de la LOTUP:  
1. Objectius de la planificació. Generar un nou espai que permeta l'ordenació de la volumetria i canvie la limitació del número de plantes i així incentive el procés de reconstrucció de l'habitatge.  
2. Abast, àmbit i alternatives. Es tracta d'una modificació del número màxim de plantes segons la seua fitxa urbanística. Se substitueix la fitxa de l'edifici en qüestió, continguda en el Catàleg de béns del PEOPCHO, i s'introdueix una modificació en plànol de les altures del PEOPCHO.  
3. Desenvolupament previsible del pla. L'alternativa proposa una modificació puntual del PGOU consistent en la modificació del PEOPCHO.  
4. Diagnòstic del medi ambient i del territori. Atés que es tracta de sòl urbà urbanitzat, manifesten la inexistència de fauna i flora.  
5. Efectes previsibles sobre el medi ambient. Pel caràcter urbà del sòl, manifesten la inexistència de característiques naturals especials.  
  
6. Incardinació en l'estratègia territorial de la Comunitat Valenciana. Per les característiques de la modificació del planejament, no té incidència en els instruments de planificació territorial.  
Respecte a l'anàlisi ambiental i territorial, com determina l'article 50.2 de la LOTUP en els seus tres primers apartats:  
7. Motivació del procediment simplificat, atés que es tracta de sòl urbà urbanitzat.  
8. El resum de motius de l'alternativa triada.  
La tècnic que subscriu no troba inconvenient en què es continue amb la tramitació de l'expedient, sense perjuí dels informes sectorials que se li apliquen; el Servei de medi ambient ha de sol·licitar informe. A més, s'hauran de tindre en compte les limitacions d'índole arqueològic existents a causa del seu emplaçament en un conjunt històric declarat i trobar-se l'immoble afectat per l'àmbit del BIC A-8?.  
La documentació presentada per a la seua avaluació ambiental i territorial estratègica reuneix el contingut referit en l'article 50 de la LOTUP.  
  
II. Planejament vigent  
El planejament municipal vigent està constituït per:  
El Pla general municipal d'ordenació urbana que es va aprovar el 25 de juliol de 1990, pel que fa al sòl urbà i no urbanitzable, i el 27 de juliol de 1994, respecte al sòl urbanitzable. En l'actualitat està en procés de revisió i el document de referència s'ha emés el 27 de juny de 2013.  
  
El Pla especial d'ordenació i protecció del centre històric, aprovat definitivament el 30 d'abril de 1994, en desplegament de la Llei 16/1985, de patrimoni històric espanyol.  
  
III. Objecte i justificació  
1. Aquesta modificació puntual té per objecte generar un nou espai que permeta l'ordenació de la volumetria de l'illa, així com la regularització de les altures i l'ordenació del sistema de cobertes, canviant la limitació del número de plantes que apareix en la fitxa, de l'actual, III (1/2/0), a la resultant, III+A (1/2/1).  
2. Justificació. La modificació pretén adequar l'actuació a les necessitats actuals del centre històric a fi d'aconseguir una millora en l'escena urbana i incentivar el procés de reconstrucció d'habitatge antic través de la creació d'un nou aprofitament que comporte un necessari increment d'habitants en aquesta zona tan degradada els últims anys i amb tanta absència d'actuacions.  
En aquest sentit el projecte de modificació s'alinea amb els principis generals del PEOPCHO expressats en la memòria, pàgina 20:  
La intervenció pública de les diverses administracions sobre el centre històric de la ciutat va dirigida a estructurar les solucions capaces de complir amb els següents objectius globals de planejament:  
  
Recompondre físicament i formalment el centre històric: el resultat de l'aparició de la nova planta recompon i ordena el sistema de cobertes, i regularitza les altures i volumetries respecte als edificis contigus.  
  
Millorar la qualitat urbana i les condicions ambientals i d'habitabilitat del centre històric: millora clarament la qualitat urbana i evita la continuïtat d'un edifici en ruïnes en el mateix centre de la ciutat i alhora genera nous espais que compleixen amb els paràmetres actuals de condicions ambientals i d'habitabilitat, al realitzar-se un edifici amb les tècniques d'edificació modernes.  
Posar el centre al servei dels ciutadans: aquesta actuació posa el centre al servei dels ciutadans, habitatges nous, locals comercials i, en definitiva, genera activitat.  
3. Finalment, ha de remarcar-se que la nova edificació reproduiria fidelment les fatxades existents, és a dir, la seua composició, ritme de buits, textures, gamma cromàtica, amb l'única variació de l'obertura del buit d'accés a l'elevador de vehicles en la fatxada nord, necessari per l'avanç de la tecnologia, per a accedir al soterrani de l'edifici on quedaran ubicades les places d'aparcament d'aquest segons article 86 i 87 del PEOPCHO, que satisfà la necessitat i l'obligació de generar places d'aparcament en el centre.  
4. Acceptat que el catàleg del casc històric d'Orihuela es troba antiquat i ha de ser revisat en el marc del nou PGMOU en tràmit, la qual cosa implica que, a curt termini, no es disposarà d'un nou document revisat, s'ha considerat necessari escometre modificacions puntuals, principalment en aquells aspectes que tenen una important incidència territorial o, com en aquest cas, socioeconòmica, en el municipi.  
  
  
IV. Consultes  
En el procés de tramitació s'han evacuat les següents:  
1. Amb data 27 de juny de 2016, es remet el projecte a la Direcció General de Cultura i Patrimoni de la Generalitat Valenciana, el qual va ser informat favorablement amb data 27 de setembre de 2016, registrat en aquest Ajuntament amb data 30 de setembre de 2016, número 32424, del qual s'extrau el següent:  
?Vistos els preceptes indicats i de conformitat amb l'informe dels serveis tècnics, s'emet un informe favorable als efectes patrimonials modificació puntual del PGOU d'Orihuela, consistent en modificació del número de plantes permeses en el PEOPCHO en el carrer de José María Sarget, de Ramón y Cajal i plaça del Tinent Linares, número 24, d'Orihuela, firmada al juny de 2016 per l'arquitecte Jesús Pardines García, canviant la limitació del número de plantes que apareixen en la fitxa, de l'actual III (1/20) a la resultant, III+A (1/2/1)?.  
2. Amb data 30 de juny de 2017, se sol·licita informe l'Àrea de medi ambient d'aquest Ajuntament d'Orihuela, el qual va ser informat favorablement el 13 de juliol de 2017, el contingut del qual es transcriu a continuació:  
?1. Antecedents  
Amb data 31 de gener de 2017, es presenta una sol·licitud per al tràmit d'inici de l'avaluació ambiental i territorial estratègica (EAyTEs) de la modificació puntual número 75 del PGMOU, consistent en modificació del número de plantes permeses en el PEOPCHO en un edifici siti en el carrer José María Sarget, carrer Ramón y Cajal i plaça del Tinent Linares, número 24, segons allò que s'ha indicat en l'article 50 de la LOTUP.  
Amb data 4 de juliol de 2017, s'envia ofici des de l'Alcaldia-Presidència a aquesta tècnica municipal sol·licitant s'informe sobre les afeccions mediambientals de l'EAyTEs, en un termini de deu dies.  
2. Afeccions mediambientals  
Després de revisar la documentació presentada, la cartografia temàtica de la Generalitat Valenciana, així com les dades que es troben en aquesta regidoria, no s'aprecia afecció a fauna i flora protegida.  
Atés que la modificació que es pretén realitzar és en sòl urbà consolidat i que l'envergadura de la modificació afecta un sol edifici de dimensió menuda no es pot considerar que hi haja impacte, més enllà del ja existent, quant a un augment poblacional que puga generar un possible esgotament de recursos naturals o una modificació tan substancial que necessite estudi detallat.  
Amb referència al possible augment de la contaminació acústica o atmosfèrica, atés que ja és un sòl urbà i que la modificació respecte al ja existent és mínima, no es pot considerar que hi haja augment d'aquest tipus d'impacte ambiental.  
El possible impacte visual sobre el paisatge que formen els elements naturals pròxims, també és inexistent, ja que l'augment d'una planta més no entorpeix la visual, més del ja hi ha, des del nucli urbà feia la muntanya de Sant Miquel o cap al riu Segura.  
D'una altra índole és el possible impacte sobre el paisatge urbà que conforma el casc històric, sobre la qual cosa ja s'ha pronunciat de forma favorable la Direcció General de Cultura i Patrimoni de la Generalitat Valenciana, i del qual aquesta àrea no té cap observació ja que no és competent per a informar sobre la seua integració paisatgística en l'entorn urbà?.  
3. Amb data 22 de juny de 2017, se sol·licita informe l'Àrea de Patrimoni Històric d'aquest Ajuntament d'Orihuela, el qual va ser informat favorablement el 13 de juliol de 2017, el contingut del qual es transcriu a continuació:  
?Que la documentació aportada per Juan Manuel Cartagena García el 31 de gener de 2017, relativa a l'informe ambiental i territorial estratègic en el procediment simplificat d'avaluació ambiental i territorial estratègica de la modificació puntual número 75 del PGOU, es proposa la modificació del número de plantes permeses en el PEOPCHO en l'edifici siti en el carrer de José María Sarget, carrer de Ramón y Cajal i plaça del Tinent Linares, número 24, així com la construcció d'un soterrani per a garatge s'hi inclouen en la nova fitxa els nous usos proposats: locals comercials, habitatge i aparcament.  
Que al trobar-se ubicat el mencionat immoble dins de l'àrea de delimitació del Pla especial d'ordenació i protecció del centre històric d'Orihuela, les obres que s'hi realitzen que suposen una remoció del subsòl estan subjectes a l'Ordenança especial sobre protecció arqueològica del mencionat pla (articles 116-121), així com a la Llei 4/1998, d'11 de juny, de la Generalitat Valenciana, del patrimoni cultural valencià (articles 39.d I 59.a.65).  
Que l'immoble es troba a més situat en l'entorn de protecció del BIC de la catedral del Salvador i Santa Maria, àmbit A-8 del PEOPCHO.  
Per això, d'acord amb l'article 35.3 de la Llei del patrimoni cultural valencià, tota intervenció que afecte un bé immoble declarat d'interès cultural o inclòs en l'entorn de protecció d'un monument, haurà de ser autoritzada per la conselleria competent.  
Que per mitjà de la modificació puntual número 74 del PGOU, es va produir la des catalogació de l'edifici, i es permet la seua reconstrucció d'acord amb el que estableix la modificació indicada.  
Que, amb data 9 de setembre de 2016, la directora general de Cultura i Patrimoni, de conformitat amb els informes dels serveis tècnics, va informar favorablement ?els efectes patrimonials- a una nova modificació (modificació puntual núm. 75 del PGOU), ?consistent en modificació del número de plantes permeses en el PEOPCHO, en carrer de José María Sarget, carrer de Ramón y Cajal i plaça del Tinent Linares, número 24, d'Orihuela, firmada al juny de 2016 per l'arquitecte Jesús Pardines García, i va canvia la limitació del número de plantes que apareixen en la fitxa, de l'actual III /12/0) a la resultant III+A (1/2/1)?.  
Que per tot el que s'ha exposat i considerant que tant el compliment de la normativa del Pla especial d'ordenació i protecció del centre històric d'Orihuela com de la Llei de patrimoni cultural valencià són garantia suficient per a la protecció del patrimoni arqueològic de la ciutat, el tècnic que subscriu no troba inconvenient en què es continue amb la tramitació de l'expedient, sense perjuí dels informes sectorials que se li apliquen.  
No obstant cal recordar que, d'acord amb l'article 118 de la mencionada Ordenança especial sobre protecció arqueològica del Pla especial d'ordenació i protecció del centre històric d'Orihuela, quan arribe el cas, ?en el tràmit previ a la sol·licitud de llicència d'obres, - que suposen remocions del subsòl?, ?es precisarà un informe del Servei Arqueològic Municipal??.  
  
V. Identificació i valoració dels possibles efectes sobre el medi ambient  
De conformitat amb el que estableix l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta a les administracions públiques afectades les que es referixen els articles 48.d I 51.1 de la LOTUP.  
La Direcció General de Cultura i Patrimoni emet informe favorable.  
  
L'Àrea de Medi Ambient d'aquest Ajuntament d'Orihuela emet informe favorable.  
L'Àrea de Patrimoni Cultural d'aquest Ajuntament d'Orihuela, emet un informe favorable.  
  
Realitzat l'anàlisi tècnica de la documentació presentada, s'observa que la modificació del pla proposada no influeix en altres plans o programes; no té incidència en el model territorial vigent en el municipi ni produeix increment en el consum de recursos.  
A partir de l'anàlisi de les consultes anteriors, s'ha elaborat aquest informe tenint en compte els criteris de l'annex VIII de la LOTUP, als efectes de determinar si és procedent una avaluació ambiental i territorial ordinària o simplificada.  
a) La modificació proposada afecta únicament sòl urbà consolidat, un sol edifici de dimensió reduïda, reproduiria fidelment les fatxades existents, és a dir, la seua composició, ritme de buits, textures, gamma cromàtica, i afecta exclusivament l'ordenació detallada. Es tracta, a més, d'activitats no sotmeses a impacte ambiental, per la qual cosa no són subsumibles en cap dels apartats de l'article 46.1 de la LOTUP; contràriament ho serien en l'apartat 3.c, relatiu als «plans [...] que, establint un marc per a l'autorització en el futur de projectes, no complisquen els altres requisits mencionats en l'apartat 1». Dit d'una altra manera, es tracta d'una modificació que no té efectes significatius sobre el medi ambient ni el territori.  
  
b) No influeix en altres plans o programes i, assenyaladament, en cap dels plans d'acció territorial: PATRICOVA, PATIVEL, PATFOR, Pla d'acció territorial de caràcter sectorial de corredors d'infraestructures i Catàleg de zones humides de la Comunitat Valenciana.  
  
c) No té incidència en el model territorial vigent en el municipi.  
  
d) No produeix increment en el consum de recursos. Qualsevol actuació que aposte per una idea de ciutat compacta ?i tota actuació en el sòl urbà consolidat ho és- amb complexitat d'usos, implica una previsió de menor consum del sòl, afavoreix la rehabilitació i/o el manteniment dels edificis catalogats, als quals es podria dotar d'un ús de manera que evitara el seu deteriorament i, a més, suposaria la posada en el mercat de molts immobles buits que actualment suposen un impacte negatiu per a la imatge urbana.  
D'altra banda, el model de ciutat compacta, amb complexitat d'usos, té com a conseqüència immediata una disminució de desplaçaments motoritzats, amb la consegüent reducció d'emissions de carboni de la nostra economia, deslligant el creixement econòmic i ús de recursos.  
  
  
Consideracions jurídiques  
1. L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics.  
Dita directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
2. Atés que, segons estableix l'article 51 de la LOTUP, d'acord amb els criteris de l'annex VIII d'aquesta llei, la modificació puntual número 75 del PGMOU (modificació del número de plantes permeses en el PEOPCHO. De l'immoble situat en carrer del Doctor José María Sarget, carrer de Ramón y Cajal i plaça del Tinent Linares, número 24 (hui plaça de la Soledat) avaluada, no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos; no suposa afecció sobre elements del patrimoni natural i cultural, per la qual cosa, consultada respecte d'això les administracions afectades, es pot concloure que el procediment d'avaluació ambiental simplificada, és prou per a determinar que la modificació del pla no presenta efectes significatius sobre el medi ambient.  
Per tot això, procedeix emetre un informe ambiental i territorial estratègic favorable en el procediment de modificació puntual número 35, relatiu a l'article 95 de les normes del Pla general municipal d'ordenació d'Alacant, per considerar que no té efectes significatius sobre el medi ambient.  
3. Tal com estableix l'article 57 de la LOTUP, després de la comunicació de l'informe ambiental, territorial i estratègic a l'òrgan promotor i a l'òrgan substantiu, se sotmetrà l'expedient a informació pública per un període de 45 dies, i s'asseguraran les mesures mínimes de publicitat exigides per l'article 53.2, també de la LOTUP.  
La Junta de Govern Local, en funcions d'òrgan ambiental municipal, per unanimitat, acorda:  
  
Primer. Emetre un informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 75 del PGMOU, consistent en la modificació del número de plantes permeses en el PEOPCHO de l'immoble situat en el carrer del Doctor José María Sarget, carrer de Ramón y Cajal i plaça del Tinent Linares, número 24 (hui plaça de la Soledat), d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual del pla general, d'acord amb la seua normativa sectorial.  
  
Segon. De conformitat amb el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'haguera procedit a l'aprovació del pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Tercer. Comunicar aquesta resolució a l'òrgan promotor i al Ple de l'Ajuntament ?òrgan substantiu?, a l'efecte de continuar el procediment d'aprovació de la puntual número 75 del PGMOU, de conformitat amb quant estableix l'article 57 de la LOTUP».  
  
Orihuela, 28 d'agost de 2017.- L'alcalde president: Emilio Bascuñana Galiano.